Εμπρηστικό μηχανισμό, ο οποίος εξερράγη τα ξημερώματα, τοποθέτησαν άγνωστοι στην είσοδο της πολυκατοικίας που κατοικεί ο επικεφαλής της πολιτικής κίνησης "Δημιουργία Ξανά", Θάνος Τζήμερος, στην περιοχή του Χαλανδρίου.

ADVERTISING

Σύμφωνα με πληροφορίες από την αστυνομία, ο εμπρηστικός μηχανισμός που αποτελείτο από γκαζάκια, εξερράγη λίγο μετά τις 03:00 και προκάλεσε υλικές ζημιές στην είσοδο της πολυκατοικίας.

Η αστυνομία διενεργεί έρευνες για τον εντοπισμό και τη σύλληψη των δραστών.